cyanic-selkie/wikianc huggingface dataset:
Super Bowl XLV
Green Bay Packers
Angrepet var ledet av quarterback Aaron Rodgers, som var i sitt tredje år som lagets kampstarter etter å ha tatt over for Brett Favre, lagets leder i pasningsspill noensinne. Rodgers avsluttet sesongen med 65,7% fullførte pasningsforsøk for 3 922 yards og 28 touchdowns med kun 11 interceptions, som gav ham sin andre sesong på rad med en tresifret passer rating (101,2). Han var også flink til å springe med ballen, med 356 yards og fire touchdowns på løp. Hans beste receiver var Pro Bowleren Greg Jennings, som tok imot 76 pasninger for 1 265 yards og 12 touchdowns for 16,6 yards per mottakelse i snitt, #4 i NFL i mottatte yards og #2 i mottatte touchdownpasninger. Andre pålitelige mål for Rodgers inkluderte mottakerne James Jones (50 mottakelser, 676 yards, 5 touchdowns), Donald Driver (51 mottakelser, 565 yards, 4 touchdowns) og Jordy Nelson (45 mottakelser, 582 yards, 496 kick return yards). Packers mistet tight end Jermichael Finley (21 mottakelser, 301 yards, 1 touchdown) da han var lagets ledende receiver i uke fem etter at han pådro seg en skade. På bakken var Packers plaget med flere skader, især etter at Ryan Grant, som hadde 1 200 yards på løp de to siste sesongene, ble skadet i uke 1. I hans fravær var laget avhengige av Brandon Jackson, som løp for 703 yards og tok imot 43 pasninger for 342, samt fullback John Kun som hadde 281 yards på bakken. Lagets angrepsrekke var ledet av Pro Bowl tackle Chad Clifton, som hadde vært i ligaen i 11 år.
Før Super Bowl hadde Packers aldri vært bak med mer enn syv poeng i løpet av sesongen—noe som aldri før hadde blitt gjort i Super Bowl-æraen. Det siste laget som hadde fullført en slik sesong var Detroit Lions i 1962. I selve Super Bowl-kampen lå Packers aldri under.
Skater
Skater eller rokker er en overordner som omfatter fire ordner av avflatede bruskfisker. Skatene kjennetegnes på sin brede form, hvor finnene nærmest ser ut som en slags vinger. Navnene skate og rokke går om hverandre på norsk, familien Dasyatidae kan hete både piggrokker og piggskater.
Skatene dels inn i fire ordner:
Super Bowl XLV
Green Bay Packers
Dette var Green Bays første Super Bowl mot et AFC-lag som ikke var en av de åtte originale lagene fra American Football League. I sine fire tidligere Super Bowls hadde Packers møtt Kansas City, Oakland, New England og Denver, og vunnet alle utenom kampen mot Denver. Steelers, som var stiftet i 1933 (12 år etter at Packers ble med i NFL etter to år som et uavhengig lag), var også eldre enn AFL, og ble flyttet til AFC i som en del av sammenslåingen av AFL og NFL for å utjevne ligaens to conferences.
Fatemeh Ekhtesari
Fateme Ekhtesari (فاطمه اختصاری, født 16. juni 1986 i Kashmar i provinsen Razavi-Khorasan i Iran) er en iransk jordmor, aktivist og forfatter. Hun har gitt ut fire diktsamlinger, novellesamlinger og en roman på persisk. Tekstene hennes er oversatt til flere språk. En samling tekster ble utgitt i norsk oversettelse som Vi overlever ikke (Transfer forlag, 2020).
Tidlig virke
Fateme Ekhtesari var bosatt i Karaj. Hun pådro seg negativ oppmerksomhet fra de iranske myndigheter etter å ha smøget seg inn, kledt som en gutt, på en fotballarena for å kunna se en kamp mellom Iran og Sør-Korea.
Super Bowl XLV
Sluttspille
Pittsburgh nådde Super Bowl etter to knappe seire i sluttspillet. Etter en bye i første runde slo de divisjonsrivalene og femte seed Baltimore Ravens 31–24, etter at en 58-yard pasning til Antonio Brown fra Ben Roethlisberger på 3rd-and-19 gjorde det mulig for Rashard Mendenhall å løpe ballen to yards for en kampvinnende touchdown med 1:33 igjen av kampen. Roethlisberger avsluttet kampen med 226 pasningsyards og to touchdowns, mens forsvaret tvang frem tre turnovers og hadde fem sacks på Baltimores quarterback Joe Flacco, hvorav tre kom fra James Harrison.
Fatemeh Ekhtesari
Tidlig virke
Hun utgav i 2010, da hun var 23 år gammel, en diktsamling (Yek bahse feministi ghabl az pokhtane sibzaminiha) som ble godkjent av sensuren etter at hun erstattet forbudte ord (som bryst, kyss, frihet, nakenhet) med blanke felt. Men senere la hun de manglende ordene ut på internett slik at leseren kunne føre dem inn selv. Iranere leser mye poesi og poeter er kjente personer. I Iran arbeidet hun på en kvinneklinikk og redigerte tidsskrift rettet mot kvinner.
Super Bowl XLV
Sluttspille
Steelers slo så sjette seed New York Jets 24–19 i AFC Championship Game. Pittsburgh så ut til å ha full kontroll over kampen etter å ha tatt en 24–0 ledelse i første halvdel. Jets' quarterback Mark Sanchez ledet så et comeback som utlignet til 24–10 ved begynnelsen av fjerde kvarter. Jets hadde så et 17-play drive til Steelers' 2-yard-linje, hvor Pittsburghs forsvar klarte å holde dem ute av målsonen på fire plays, og dermed forårsaket en turnover. New York tvang deretter frem en safety og scoret en touchdown med kun tre minutter igjen av kampen, men Roethlisbergers 14-yard pasninger til Brown og Heath Miller lot Pittsburgh beholde ballen til slutten av ordinær spilletid. Mendenhall avsluttet kampen med 121 yards og en touchdown på løp, samt to mottakelser for 32 yards.
Fatemeh Ekhtesari
Dom
Sent i 2013 ble hun arrestert, og holdt i Evin-fengselet i Teheran. Sommeren 2015 ble hun stilt for retten og på høsten dømt til 99 piskeslag og 11,5 års fengsel for blasfemi og forbrytelser mot staten (regimekritisk propaganda) samt for å ha håndhilst på en mann under en litteraturfestival i Göteborg i Sverige. Myndighetens angrep på Ekhtesari skyldes trolig at hun er kjent i utlandet. Amnesty International og PEN International engasjerte seg på hennes vegne mens hun satt fengslet.
Super Bowl XLV
Sluttspille
Green Bay startet sitt sluttspill med en 21–16 seier over tredje seed Philadelphia Eagles etter at Tramon Williams hadde en interception på en pasning fra Michael Vick i målsonen med under et minutt spilletid gjenstående av kampen. Aaron Rodgers kastet for 180 yards og tre touchdown mens James Starks, som kunne hadde løpt for 101 yards i seriespillet, løp for 123 yards.
Packers reiste så til Georgia hvor første seed Atlanta Falcons, som avsluttet sesongen 13–3, ventet på dem. Selv om Falcons dro nytte av en tidlig turnover og en touchdown på et kick return for å bygge opp en 14–7 ledelse, begravde Green Bay snarlig Falcons med 35 strake poeng. Ved slutten av første halvdel holdt Packers en 28–14 ledelse, og det endelige resultatet var 48–21. Rodgers var nesten perfekt, med 31 fullførte av 36 pasningsforsøk for 366 yards og tre touchdowns, samt en touchdown på løp. Jordy Nelson og James Jones tok begge imot touchdownpasninger, John Kuhn hadde scoringer både i luften og på bakken, og Tramon Williams returnerte en av sine to interceptions 70 yards for en touchdown. Green Bays special teams trengte aldri å punte ballen, og Mason Crosby scoret to field goals.
Bernhard Hansen
Bernhard Hansen (født 1818 i Drammen, død 27. mai 1903 i Haugesund) var en av den norske thranittbevegelsens sentrale ledere, og en nær medarbeider av Marcus Thrane.
Visa Hongisto
Visa Hongisto (født 9. april 1987) er en finsk friidrettsutøver, som konkurrerer i sprintløp. Han representerte Finland under Sommer-OL 2008, der han ble utslått i runde 2.
Fatemeh Ekhtesari
Dom
Hun anket dommen i 2015 og skulle da møte i retten på nytt en måned senere. Før ankesaken kom opp flyktet hun.
Flukt til Norge
Hun flyktet i 2016 fra Iran og reiste til Norge.
Fordi saken hadde fått mye oppmerksomhet i Iran brukte hun forkledning som kurdere for ikke å bli gjenkjent. Sammen med lege og dikter Mehdi Mousavi reiste hun landeveien gjennom Iran og Irak. Ifølge egen beretning ble de stanset av tyrkiske grensevakter og de snek seg gjennom fjellene til byen Van øst i Tyrkia. De fikk hjelp av foreningen for fribyforfattere til å komme seg fra Tyrkia til Lillehammer.
Hennes dikt er blitt fremført og publisert av forskjellige sangere. Et av diktene fra hennes første bok ble fremført i el album av «Shahin Najafi» sammen med Seyed Mehdi Mousavi, Afshin Moghadam og Yaghma Golrowi. Også andre dikt er blitt fremført av en rekke sangere; det mest kjente er sang 28, sunget av Shadi Amini.
Hun ble i 2021 tildelt Lillehammer kommunes kulturstipend. Diktsamlingen Hun er ikke kvinne har norske og persiske tekster, den fikk terningkast 5 i Dagbladet.
Super Bowl XLV
Sluttspille
Green Bays neste motstander var andre seed Chicago Bears i NFC Championship Game, som de slo 21–14. Rodgers hadde en dårligere dag enn i sine to siste kamper, og kastet ingen touchdownpasninger, men ble intercepted to ganger. Han kastet allikevel for 244 yards og scoret en 1-yard touchdown på løp, mens Starks hadde 74 yards og en touchdown på løp. Green Bays forsvar slo Chicagos quarterback Jay Cutler ut av kampen og hadde tre interceptions, hvorav en ble returnert 18 yards for en touchdown av B.J. Raji. De andre to kom fra nykommeren Sam Shields, som fikk sine andre interception nær sin egen målsone med kun 37 sekunder igjen av kampen, som sikret seieren for Packers.
Valby stasjon
Valby stasjon er en jernbanestasjon i den danske hovedstaden København, i bydelen Valby. Stasjonen ligger der Frederikssundbanen tar av fra Vestbanen, den betjenes av tog på begge banene. Noen regional- og fjerntog stopper også her for passasjerer som skal bytte til Frederikssundbanen.
Super Bowl XLV
Merknader før kampen
Begge lagene er kjent for sine store tilhengerskarer som ofte reiser til bortekamper, i hovedsak fordi hjemmekampene ofte har ventelister på flere tiår. I august 2008 rangerte ESPN.com de to lagene på delt førsteplass for beste tilhengere i NFL. ESPNs egne John Clayton, som selv stammer fra Pittsburgh, gav seieren til Steelers.
Bernhard Hansen
Hansen hadde sin oppvekst i Drammen, men begynte rett etter konfirmasjonen i murerlære i Christiania. I 1849 kom han i kontakt med tranittbevegelsen, på et av Thranes arbeidermøter. Samme året stiftet han Pipervigens Arbeiderforening, etter oppfordring fra Thrane selv.
Super Bowl XLV
Merknader før kampen
Ettersom at Packers var utpekt til hjemmelaget basert på den årlige rotasjonen mellom lag fra AFC og NFC, valgte laget å bruke sine grønne trøyer. Selv om begge lagene ofte har brukt sine fargede uniformer hjemme og sjeldent har brukt hvite uniformer hjemme (Packers brukte hvitt på hjemmebane i to kamper i 1989), var Packers' valg det motsatte av Steelers' avgjørelse da de var hjemmelag i Super Bowl XL og brukte hvite trøyer. Både Steelers i 2005 og Packers i 2010 var sjette seed da de nådde Super Bowl, og måtte spille alle sluttspillkampene sine på bortebane i sine hvite uniformer.
Bernhard Hansen
Da Thrane året etter fikk etablert et sentralstyre på 14 mann var Hansen blant dem. Han deltok også på det første landsarbeidermøtet, avholdt på Bygdøy i august samme år. Der representerte han Christiania-arbeiderne. På denne tiden framsto han som en belest og talefør lederskikkelse. I bevegelsens sterke vekstperiode i 1850 reiste Hansen rundt som dens første lønnede agitator. Han stiftet en rekke foreninger, og flere grodde fram på plasser han hadde besøkt.
Super Bowl XLV
Merknader før kampen
Det innfellbare taket over Cowboys Stadium var stengt for kampen.
Bernhard Hansen
I 1851 slo imidlertid øvrigheten til mot bevegelsen. 7. juli ble Hansen arrestert, sammen med blant andre Theodor Abildgaard, Thrane selv og andre ledere. Hansen ble sluppet ut etter kort tid, og redigerte deretter noen nummer av bevegelsens avis, Arbeider-Foreningernes Blad. Han ble imidlertid arrestert igjen i september samme år, og nå varte fengselsoppholdet til sammen seks år.
Super Bowl XLV
Merknader før kampen
Ettersom at Steelers og Packers var to av kun seks lag som ikke hadde cheerleadere i 2010-sesongen (de andre var Chicago Bears, Detroit Lions, Cleveland Browns og New York Giants), var dette det første Super Bowl uten cheerleadere.
Bernhard Hansen
Da han ble sluppet ut begynte han på nytt innen murerhåndverket. Han livnæret seg ved å reise rundt å ta det arbeid som bød seg. Hansen endte til slutt som fattiglem på gården Førre ved Haugesund. I 1897 tok personer i Rogalands arbeiderbevegelse initiativ for å hjelpe ham, og fra 1900 fikk han en månedlig pensjon fra Arbeiderpartiet.
Super Bowl XLV
Merknader før kampen
Packers' lineman Bryan Bulaga ble den yngste spilleren til å stille til start i et Super Bowl, 21 år og 322 dager gammel. Steelers' center Maurkice Pouncey ville ha vært den yngste (21 år og 197 dager) om han ikke hadde pådratt seg en ankelskade.
Mulighet for presidentbesøk
Den 12. august 2011 kom Woodsons løfte i oppfyllelse og Packers besøkte Det hvite hus, hvor de møtte President Obama. Besøket ble utsatt på grunn av streiken i NFL, og fant sted dagen før Packers' første sesongoppkjøringskamp mot Cleveland Browns. President Obama ble gitt en Packers-trøye med nummeret 1 og ordene «Commander-In-Chief» på ryggen. Han fikk også en aksjeandel i Packers-organisasjonen, som gjorde ham til en deleier av laget. Da Obama spurte om dette betydde at han kunne bytte Aaron Rodgers til Bears svarte Woodson at Obama kun var «a minority owner.»
Obama, som også er en tilhenger av Steelers og ser på laget som sin andre favoritt hadde vært åpen om sin støtte for Steelers to år tidligere i Super Bowl XLIII etter at Rooney-familien hjalp ham med kampanjearbeid i presidentvalget i USA i 2008, og senere utpekte Steelers' styremedlem Dan Rooney, en etnisk irsk katolikk til USAs ambassadør til Irland. Han var ikke tilstede under kampen; istedenfor arrangerte han en Super Bowl-fest for 100 personer i Det hvite hus. Deltakere inkluderte familien hans, utvalgte ledere fra Pennsylvania og Wisconsin, demokraten Andres Lopez fra Puerto Rico, Buffalos borgermester Byron Brown og varaordfører Steve Casey, Newarks borgermester Cory Booker, Jennifer Lopez og mannen henens Marc Anthony, skribent for ESPN Michael Wilbon og Tony Kornheiser.
Selv om den daværende presidenten ikke var til stede under kampen var tidligere president og guvernør i Texas George W. Bush der, med sin kone Laura og tidligere utenriksminister Condoleezza Rice.
Lokale markeringer
Fra 15. juni 2010 og ut 6. februar 2011 var den lange delen av Interstate 30 mellom Dallas og Fort Worth som Cowboys Stadium ligger ved midlertidig omdøpt til «Tom Landry Super Bowl Highway» i anledning Super Bowl XLV. Strekningen heter vanligvis «Tom Landry Highway» til ære for tidligere trener for Dallas Cowboys Tom Landry.
Logo
Hvor tidligere Super Bowl-kamper hadde egne unike logoer som ble byttet ut årlig og ofte reflekterte vertsbyen, ble det med Super Bowl XLV introdusert et nytt, standarddesign for Super Bowl. Logoen hadde et bilde av Vince Lombardi-troféet på toppen av de tradisjonelle romertallene for hver utgave av kampen, med et stilisert bilde av vertsstadionet i bakgrunnen. Det ble introdusert som del av en ny standardisert brandingkampanje for NFLs sluttspillkamper, som også inkluderte nye design for conference-troféene.
De eneste endringene på logoen for fremtidige Super Bowls var endring av romertallene og stadionet i bakgrunnen. Super Bowl 50 gikk noe bort fra designet for å vektlegge kampens "gulljubileum" med nummeret 50 i store gullnumre på hver side av troféet istedenfor under, som med romertallene; denne endringen, bare med romertall, har siden blitt brukt som standard for Super Bowls.
USA
Fem dager før kampen stengte Immigration and Customs Enforcement i samarbeid United States attorney for Southern District of New York ned flere nettsider som tilbød ulovlig strømming av NFL-kamper.
Med i snitt 111 millioner seere i USA var dette både det mest sette Super Bowl og det mest sette TV-programmet noensinne i USA, da det slo rekorden på 106,5 millioner seere for Super Bowl XLIV. Totalt så estimert 162,9 millioner seere deler av eller hele kampen. Kampen hadde en Nielsen rating på 46,0 og en andel på 69. Lokalt i både Milwaukee (WITI) og Pittsburgh (WPHG) hadde kampen en rating på 597, den nest høyeste lokale ratingen for et Super Bowl etter 63 i Chicago for Super Bowl XX. I vertsmarkedet Dallas/Fort Worth (KDFW) hadde kampen en rating på 53,7.
Steelers ble også det andre laget til å spille i et Super Bowl på alle de fire store nettverkene, etter Denver Broncos. De hadde tidligere spilt i fire Super Bowls på NBC (IX, XIII, XXX, XLIII), to på CBS (X, XIV), og en på ABC (XL).
Reklamer
Innen 15. september 2010 hadde Fox solgt 90 % av alle tilgjengelige reklameplasser; innen oktober var de helt utsolgt. Prisen på en reklameplass begynte på $3 millioner. Pepsi-Cola var tilbake etter ett års pause med tre reklamer for Pepsi Max, som da hadde blitt utpekt til den offisielle brusen for NFL. Pepsis Frito-Lay hadde også reklamer for Doritos. Begge varemerkene hadde reklamer skapt av privatpersoner som en del av den årlige konkurransen på USA Today Super Bowl Ad Meter, hvor vinnerne får $5 millioner. De vanlige annonsørene Anheuser-Busch InBev, GoDaddy.com, Coca-Cola, CareerBuilder.com og E*TRADE kjøpte også reklamer; InBev hadde sin første Super Bowl-reklame for den importerte Stella Artois i tillegg til de vanlige reklamene for Budweiser og Bud Light. Hyundai, Mercedes-Benz, Volkswagen og Audi kjøpte også reklameplasser, samt General Motors som var tilbake for første gang siden de erklærte konkurs med reklamer for Chevrolet Cruze, Camaro, Silverado og Volt. Chrysler kjøpte en 2 minutter lang reklameplass for Chrysler 200 med Eminem.
Det ble vist 15 reklamer for filmer før, under og etter kampen.
Internasjonal dekning
NFL International tilbød dekning av kampen for seere utenfor Nord-Amerika, med Bob Papa og Joe Theismann som engelske kommentatorer. Kampen ble direktesendt på følgende kanaler:
Radio
Westwood One stod for radiodekning av Super Bowl XLV i USA og Canada, med hovedkommentator Kevin Harlan (som dekket sitt første Super Bowl for nettverket) og ekspertkommentator Boomer Esiason. Univision Radio hadde spanskspråklig dekning gjennom sine stasjoner i USA. Hovedstasjonene for hvert lag hadde også dekning av kampen med egne kommentatorer:
Sirius XM Satellite Radio hadde 14 dekninger av kampen på ti forskjellige språk gjennom abonnenter til Sirius og "Best of Sirius"-pakken på XM. I tillegg til Westwood Ones dekning samt lagenes lokale dekninger hadde Sirius også følgende internasjonale dekninger:
FieldPass, som var ligaens egne abonnementstjeneste for internettradio, hadde også de fleste av disse sendingene. På grunn av kontraktbegrensninger var det kun Sirius XM og FieldPass som kunne sende de lokale dekningene, sammen med WTAQ, WIXX, WTMJ, WDVE og WBGG, og lagenes andre radiopartnere måtte heller sende Westwood Ones dekning.
Publikum
Cowboys Stadium installerte 15 000 midlertidige seter og utnyttet ståplasser til å øke kapasiteten til over 105 000. Dersom stadionet hadde blitt fylt til maks (den tidligere rekorden for en NFL-kamp i stadionet var 105 121) ville det ha satt en ny rekord for tilskuertall under et Super Bowl, mr enn de 103 985 som dukket opp i Rose Bowl for Super Bowl XIV; det endelige tilskuertallet på 103 219 var 766 for få. Ligaen hadde selv også indikert at de ville telle med tilskuere som så kampen på den store skjermen like utenfor stadionet, som vanligvis ikke inkluderes i offisielle tall. Super Bowl XLV var derimot det første Super Bowl til å nå 100 000 tilskuere siden Super Bowl XXI i 1987.
På grunn av flere utsettelser var det 1 250 midlertidige seter som ikke var klare for kampen. Ifølge en politibetjent som stod nær det relevante området hadde ikke setene vært på plass tidlig nok til at brannvesenet hadde kunnet inspisere dem. NFL slet med å finne nye seter frem til avspark. De endte opp med å flytte på 850 seere i fire seksjoner, mens 400 i to seksjoner ble utbetalt tre ganger verdien av en billett som erstatning. De 400 fikk tilbud om å se kampen på skjermer i North Field Club bak Steelers' benk, i tillegg til å få tilbakebetalt billettene. Noen av seerne var fremdeles sinte, etter å ha brukt flere tusen på flybilletter og hotell. NFLs talsperson Brian McCarthy sa at da ligaen valgte å flytte på 850 seere mistet de sjansen på å sette en tilskuerrekord.
Det var ikke alle som godtok NFLs oppgjørstilbud, og saken endte opp med å gå til en domstol. Det endte opp med at retten fant NFL skyldig i brudd av kontrakt. Cowboys og Jerry Jones ble ekskludert ettersom at saksøksernes kontrakter kun var med NFL. Saksøkerne ble tildelt mellom $5 600 og $22 000, avhengig av verdien på deres billetter.
Før kampen
Keith Urban og Maroon 5 spilte før kampen. Texas Christian University Horned Frog Marching Band fremførte også under showet før kampen. 22 år gamle Candice Villesca fra Lewisville i Texas fremførte nasjonalsangen og «America the Beautiful» på amerikansk tegnspråk. Lea Michele sang «America the Beautiful» med støtte fra Tops in Blue. Popsanger Christina Aguilera sang nasjonalsangen, men sang feil tekst for den fjerde linjen i sangen, og måtte senere utgi en beklagelse.
Myntkastseremonien var den første som feiret to jubileumer—25 år siden Super Bowl XX og 15 år siden Super Bowl XXX, som var sist Dallas Cowboys vant et Super Bowl. Til ære for de to kampene var Super Bowl XX MVP Richard Dent og tidligere defensive back for Dallas Cowboys Deion Sanders, som begge ble innlemmet i Pro Football Hall of Fame i 2011, med på seremonien. Med seg hadde de også tidligere Super Bowl-spillere og medlemmer av Pro Football Hall of Fame Marshall Faulk, Chris Hanburger og Shannon Sharpe.
Halftime
The Black Eyed Peas fremførte en medley av sine beste hits: «I Gotta Feeling», «Boom Boom Pow», «Pump It», «The Time (Dirty Bit)», «Let's Get It Started» og «Where Is the Love?» Slash var gjesteartist og fremførte «Sweet Child o' Mine» med Fergie, mens Usher fremførte sangen «OMG» med will.i.am. Showet inkluderte flere andre fremførelser, inkludert Prairie View A&M University's "Marching Storm" Band. Den originale planen var å ha en konsert med countrymusikk før Black Eyed Peas sa ja til å spille.
Første halvdel
Etter at kampens tre første drives endte i punts tok Green Bay de første poengene med en 29-yard touchdownpasning fra Aaron Rodgers til wide receiver Jordy Nelson, som klarte å få nok avstand mellom seg og cornerback William Gay til å hoppe etter ballen og falle ned i målsonen. På første play etter det påfølgende avsparket ble quarterback Ben Roethlisberger taklet av Howard Green idet han skulle kaste ballen, som førte til at ballen gikk for kort og endte opp nær venstre sidelinje hvor den ble intercepted av Nick Collins og returnert 37 yards for en touchdown, som gav Green Bay en 14–0 ledelse. Dette var det tredje Super Bowl på rad hvor en interception hadde blitt returnert for en touchdown, og den åttende gangen i løpet av de siste ti Super Bowls. Packers tangerte også Miami Dolphins' rekord for største ledelse i et Super Bowl (14 poeng) ved slutten av første kvarter, som ble satt i Super Bowl VIII mot Minnesota Vikings og senere ble tangert av Oakland Raiders mot Philadelphia Eagles i Super Bowl XV.
Pittsburgh klarte å svare denne gangen, med et drive på 49 yards over 13 plays inkludert Roethlisbergers løp på 18 yards på 3rd-and-9. Shaun Suisham avsluttet drivet med et 33-yard field goal som utlignet til 14–3. Etter å ha tvunget frem en punt nådde Steelers midtbane, men mistet igjen ballen etter at Roethlisbergers pasning ble intercepted av defensive back Jarrett Bush. Rodgers ledet så Packers til nok en scoring, med to fullførte pasninger for 20 yards før James Starks løp ballen 12 yards til Steelers' 21-yard linje. På neste play økte Green Bay ledelsen til 21–3 etter en 21-yard touchdownpasning fra Rodgers til Greg Jennings. Da Roethlisberger fikk ballen tilbake med 2:24 igjen av andre kvarter fullførte han en 37-yard pasning til Antwaan Randle El på sitt første play. Etter det tok receiver Hines Ward imot tre pasninger for 39 yards, hvor den siste var en 8-yard touchdownpasning med 37 sekunder igjen av halvdelen, som utlignet til 21–10 før pause. Dette var fjerde gang i deres fire sluttspillkamper i 2011 at Packers avsluttet første halvdel med en ledelse på minst 11 poeng. Begge lag mistet spillere i første halvdel. Steelers mistet wide receiver Emmanuel Sanders til skade, mens Packers mistet receiver Donald Driver og defensive backs Charles Woodson og Sam Shields. Shields var den eneste av dem som kom tilbake i kampen.
Andre halvdel
Pittsburghs forsvar tvang frem en punt fra Green Bay på deres første drive i andre halvdel, og fikk ballen ved midtbane etter en straffe for hjelmgrep mot Tom Crabtree da han taklet Antonio Brown. Angrepet brukte så fem plays (alle på løp) på å score. Først slet Rashard Mendenhall seg fri langs høyre sidelinje for et løp på 17 yards, før Isaac Redman løp for 3 og Roethlisberger for 6, som gav dem en tredje down hvor de trengte 1 yard. På neste play forsøkte Redman å løpe opp i midten hvor han ble blokkert, så han trakk seg tilbake og løp til utsiden for 16 yards til Packers' 8-yard linje. Mendenhall scoret så på et 8-yard løp på neste play, som utlignet til 21—17. Etter å ha tvunget frem nok en punt nådde Pittsburgh Packers' 29-yard linje før Green Bays forsvar stanset dem. Først ble Roethlisbergers pasning slått ned av linebacker Clay Matthews. Deretter forsøkte Roethlisberger en screen pass til tight end Heath Miller, men Desmond Bishop taklet ham for et tap på 3 yards. På tredje down hadde Frank Zombo en sack på Roethlisberger på 34-yard linjen, og Suishams forsøk på et field goal fra 52 yards gikk til venstre for målstengene.
På første play i fjerde kvarter hadde Steelers sin tredje turnover etter at Mendenhall mistet ballen da han ble taklet av Matthews og Ryan Pickett. Bishop plukket opp ballen og returnerte den 7 yards til Packers' 45-yard linje. Fem plays senere, på en 3rd-and-10, fullførte Rodgers en 38-yard pasning til Nelson til Steelers' 2-yard linje. Pittsburghs linebacker LaMarr Woodley hadde en sack på Rodgers for et tap på seks yards på neste play, men Rodgers fulgte det opp med en 8-yard touchdownpasning til Jennings som økte ledelsen til 28–17. Roethlisberger ledet så Steelers ned banen med seks fullførte av syv pasningsforsøk. Etter en 9-yard pasning til tight end Matt Spaeth kastet han tre vellykkede pasninger til receiver Mike Wallace for 27 yards til Green Bays 40-yard linje. Etter en 15-yard pasning til Ward avsluttet han drivet med en 25-yard touchdownpasning til Wallace. Steelers gikk for to ekstrapoeng, hvor Roethlisberger lot som om han gav ballen til Mendenhall før han løp opp til scrimmagelinjen og kastet ballen til Randle El, som hadde løpt et outside sweep, og kuttet Packers' ledelse til 28–25.
Green Bay fikk ballen med like over 7 minutter igjen, og var på en tredje down hvor de trengte ti yards etter to plays. Rodgers holdt drivet i live med en 31-yard pasning til Jennings over midten. Starks løp så 14 yards til Steelers' 30. To plays senere tok James Jones imot en 21-yard pasning på Steelers' 8-yard linje. FOrsvaret klarte å holde Green Bay ute av målsonen, og tvingte Packers til å ta til takke med et 23-yard field goal av Mason Crosby som gav dem en 31–25 ledelse med 2:07 igjen av kampen.
Pittsburgh fikk ballen på egen 13-yard linje etter en straffe på avsparket. På første play fullførte Roethlisberger en 15-yard pasning til Miller. Etter en 5-yard pasning til Ward bommet han derimot med sine tre neste pasninger, som gav Green Bay ballen og muligheten til å bruke opp resten av spilletiden.
Statistikkoversikt
Nelson var kampens beste receiver med ni mottakelser for 140 yards (begge personlige rekorder) og en touchdown, og hadde også 19 yards på et kick return, til tross for at han mistet tre pasninger. Jennigns hadde 64 yards og to touchdowns. Roethlisberger fullførte 25 av 40 pasninger for 263 yards og to touchdowns, med to interceptions, og løp for 31 yards. Hans beste mål var Wallace, som tok imot 9 pasninger for 89 yards og en scoring. Mendenhall var kampens beste på løp, med 64 yards og en touchdown.
Endelige statistikker
Kilder: Super Bowl XLV Play Finder GB, Super Bowl XLV Play Finder Pit
Individuelle statistikker
1Fullførte pasninger/forsøk 2Løp 3Lengste 4Mottakelser 5Antall ganger kastet til
Rasmus Ankersen
Rasmus Ankersen (født 22. september 1983 i Herning) er en dansk forfatter og styreformann for den tyrkiske klubben Göztepe SK. Ankersen har utgitt bøkene En vinders DNA, Leder DNA, Opdragelse af en vinder, Guldminerne og Sult i paradis på Forlaget Turbulenz.
Ankersen er foredragsholder innen temaene motivasjon, vinnermentalitet og ledelse. I 2010 skrev Ankersen et innlegg i statsminister Lars Løkke Rasmussens bok ''Den danske drøm. ''Innlegget handlet om å skape sult i paradis, noe som ofte er tema for foredragene hans. Problemstillingen er hvordan man skal skape en brennende ambisjon uten at det er krise. I tillegg fokuserer han på at talent er overvurdert, og teknikker for å skape vinnere og motivere et team til topp prestasjoner.
CAVEman
CAVEman er en 4D høyoppløselig modell av et menneske laget ved Universitetet i Calgary. Den befinner seg i en kubisk kunstig virkelig-rom, hvor modellen projiseres fra gulvet og alle fire vegger. CAVEman er den første slike modellen som er framstilt med tanke på forskning og utdanning. Modellen er ment å brukes til medisinsk forskning og modellering, der effekten av medisinske fenomener med genetiske komponenter, slik som kreft, diabetes (sukkersyke) og Alzheimers sykdom kan studeres virtuelt. Det høyoppløselige hologramet kan skaleres opp og ned i størrelse for å studere prosesser på mikronivå.
Gustavo Gutiérrez
Gustavo Gutiérrez Merino (født 8. juni, 1928 i Lima i Peru) er en peruansk prest. Sammen med brasilianeren Leonardo Boff regnes han som opphavsmann til latinamerikansk frigjøringsteologi.
Gutierrez var lenge sekularprest, men trådte på sine eldre år, i 2001, inn i dominikanerordenen. Han har John Cardinal O'Hara Professorship innen teologi ved University of Notre Dame i USA. Han har vært professor ved Pontificia Universidad Católica del Perú.
Sammen med den polske journalisten Ryszard Kapuściński mottok han i 2003 Fyrstinnen av Asturias' pris for kommunikasjon og humaniora.
Franz Joseph Dölger
Franz Joseph Dölger (født 18. oktober 1879 i Sulzbach am Main i Bayern, død 17. oktober 1940 i Schweinfurt) var en tysk katolsk prest, teolog og kirkehistoriker.
Han studerte teologi ved Universitetet i Würzburg, og ble presteviet i 1902. Deretter arbeidet han som kapellan i Amorbach og Würzburg, og i juni 1904 tok han doktorgraden i teologi.
Vinteren og våren 1904–05 var han med en studiegruppe til Roma, Sicilia og Nord-Afrika. Senere utdannet han seg videre med utgangspunkt i Campo Santo Teutonico i Roma (1908–11), fulgt av en utnevnelse til assisterende professor i religionshistorie ved universitetet i Münster (1911). Senere i karrieren var han professor ved universitetene i Breslau (1926–29; som etterfølger etter Joseph Wittig) og Bonn (1929–40).
Dölgers fokus var undersøkelsene av den tidlige kristne kirke og dens forhold til de ikkekristne samfunn. Han skrev også faghistorisk om konfirmasjonens sakrament, om eksorsisme, om dåpen, og om eukaristi i oldkirken. I 1929 grunnla han tidsskriftet Antike und Christentum, og i det publiserte han en serie av detaljerte studier av den tidlige kirke.
Franz Joseph Dölger-Institut zur Erforschung der Spätantike (opprettet i 1955) ved universitetet i Bonn er oppkalt etter ham.
Starmoen flyplass, Elverum
Starmoen flyplass er en flyplass som ligger på Starmoen, øst for Elverum sentrum i Elverum kommune i Innlandet.
Starmoen har Norges rikssenter for seilflyging, kalt Ole Reistad Senter etter Ole Reistad. Det arrangeres flere konkurranser og andre arrangement både for seilfly og motorflymiljøet på plassen i løpet av sommersesongen. Flyplassen ligger utenfor Gardermoen TMA som er det kontrollerte luftrommet rundt Gardermoen. Mye ukontrollert luftrom, spesielt nordover gjør det populært å arrangere seilflykonkurranser med vendepunkter mot Alvdal, Frya og Leirin.
Rullebanen er en smal asfaltbane som ligger helt øst-nordøst på plassen. Vest for asfaltbanen er det en stor slette som brukes for start og landing for seilfly der mange fly kan ta av og lande ved siden av hverandre. Trafikkmønsteret i landingsrundene er slik at motorfly tar landingsrunde på østsiden og tar av og svinger mot øst. Seilflyene tar landingsrunder og tar av mot vest.
Plassen har egen frekvens på flyradiobåndet på 123,350 MHz.
Kargil (distrikt)
Kargil (ladakhi: ཀར་གིལ་ ) er et distrikt i den indiske delstaten Jammu og Kashmir. Distriktets hovedstad er Kargil.
Demografi
Ved folketellingen i 2011 var det 143,388 innbyggere i distriktet, mot 119,307 i 2001. Den urbane befolkningen utgjør 8,89 % av befolkningen.
Barn i alderen 0 til 6 år utgjorde 14,23 % i 2011. Antallet jenter i den alderen per tusen gutter var 978.
Eksterne lenker
கார்கில்
Friidrett under Europalekene 2015
Friidrett under Europalekene 2015 ble arrangert i Baku 20. og 21. juni, som en lagkonkurranse i forbindelse med 3. divisjon i lag-EM 2015.
Patras
Patras (nygresk: Πάτρα; gammelgresk: Πάτραι) er den tredje største byen i Hellas, ved Patrasbukta på nordkysten av Peloponnes, rundt 215 km vest for Athen. Byen ble bygd ved foten av fjellet Panakhaiko med utsyn over Patrabukta. Den er hovedstad i prefekturet Akhaia.
Patras' byområde består av 160,400 innbyggere, mens det større urbane området, som er dannet innenfor den nye kommunen Patras (i henhold til kommunereformen av 2011), hadde en befolkning på 213,984 (i 2011). Dens kjernebosetning har en historie som strekker seg over 4000 år. I romersk tid hadde den blitt en kosmopolitisk senter i det østlige Middelhavet, og i henhold til kristen tradisjon var det også stedet hvor apostelen Andreas fikk sitt martyrium. Gamlebyen ble ødelagt under den greske selvstendighetskrigen som begynte i 1821. Byen ble i 2006 valgt til Europeisk kulturhovedstad.
Byen har blitt kalt for «Hellas port til Vesten», og er et kommersielt sentrum Fra havnen blir det eksportert rosiner, korinter, olivenolje og vin. Byen har en betydelig tekstil- og lærindustri, og driver særlig med handel til Italia og resten av Vest-Europa. Den har to offentlige universiteter og et teknologisk institutt, en stor studentbefolkning og et betydelig vitenskapelig senter innenfor teknologisk utdannelse. Rio-Antirio-broen knytter Patras' vestlige forstad Rio til byen Antirrio og Peloponneshalvøya til det greske fastlandet.
Hver februar er byen vert for et av Europas største og mest fargerike karnevaler, hvor de mest kjente trekkene er store satiriske flåter og ekstravagante fester og parader. Det har mange tusener av besøkende. Patras er også kjent for å støtte egen gresk kultur med framføringer innenfor moderne teater- og litteratur. Byen var europeisk kulturhovedstad i 2006.
Megacheuma
Megacheuma er en slekt av biller som tilhører den artsrike underfamilien Cerambycinae i familien trebukker (Cerambycidae).
Utseende
En middelsstor, avlange, grågul trebukk med svarte tegninger. Antennene er spinkle, under halvparten så lange som kroppen. Pronotum er rundet, omtrent så lange som bredt. Dekkvingene er litt avsmalnende bakover, med fire par mer eller mindre bredt kommaformede, svarte flekker. Beina er lange og slanke.
Levevis
Larvene utvikler seg i hard og tørr, død ved på greiner og stammer av løvtrær.
Utbredelse
Arten er utbredt i USA (California, Nevada og Utah).
Ust-Kara
Før russernes ankomst var området ved Karas munning bebodd av en nenetsisk stamme, som ifølge flere legender var svært krigersk og som utførte flere vellykkede raid på den forhatte russiske kosakk-posten Pustoziorsk. Pustoziorsk var i lang tid sentrum for regionen rundt Petsjora, og også for innsamling av jasak (skatt) fra stammene i området, som gjentatte ganger plyndret byen. I 1736 og 1738 etablerte polarforskere Stepan Malygin og Aleksej Skuratov en vinterleir på stedet.
Den lille havfruen (2023)
Den lille havfruen (engelsk: The Little Mermaid) er en musikalsk fantasyfilm regissert av Rob Marshall etter et manus skrevet av David Magee. Det er en live-versjon av Disneys tegnefilm fra 1989 med samme navn, som i seg selv er løst basert på eventyret fra 1837 av H.C. Andersen. Planene for en nyinnspilling av Den lille havfruen fra 1989 ble bekreftet i mai 2016.
Ust-Kara
I Ust-Kara ligger en internatskole for barn fra området. Stedet har også en flystripe, som om sommeren trafikkeres med helikopter fra Narjan-Mar.
Den lille havfruen (2023)
Musikken er komponert av Alan Menken, som også skrev musikken til Disneys tegnefilm fra 1989. I tillegg har Lin-Manuel Miranda skrevet noen nye sanger.
Ust-Kara
Nyere hendelser
I 2003 ble landsbyen rammet av et utbrudd av hepatitt A, som medførte at stedet ble satt i karantene. I 2004 ble den eneste skolen i Ust-Kara ødelagt av brann, hvoretter det ble besluttet å bygge en ny skole. I 2006 falt elektrisiteten ut i de to mobile kraftverkene i landsbyen, og et nytt dieselaggregat måtte hentes inn utenfra, og ble levert noen dager senere.
Den lille havfruen (2023)
Da traileren for filmen ble sluppet høsten 2022 fikk den mye oppmerksomhet fordi Ariel spilles av en afro-amerikaner.
Handling
Ariel, den yngste datteren til kongedømmet Atlanticas hersker kong Triton, er fascinert av den menneskelige verden. Men havfruer som henne er forbudt å utforske denne verden. Etter å ha reddet prins Eric etter et forlis, og forelsket seg i ham, blir Ariel fast bestemt på å være sammen med ham - i hans verden over vann.
Men disse handlingene fører til en konfrontasjon med faren hennes, og et møte med den svindlende sjø-heksen Ursula. Heksen inngår en avtale med henne om å bytte den vakre stemmen hennes mot menneske-bein, slik at Ariel kan oppdage verden over vann og imponere prins Eric. Imidlertid setter dette livet hennes (og farens krone) i fare.
Bremer County
Bremer County er et fylke i den amerikanske delstaten Iowa.
Befolkningen var i 2000 23 325. Fylkessetet er Waverly, og det er det ene av tre fylker som sammen danner det statiske området Waterloo-Cedar Falls Metropolitan Statistical Area.
Navn
Fylket er navngitt etter den svenske forfatteren Fredrika Bremer.
Det persiske alfabetet
Det persiske alfabetet er en variant av det arabiske alfabetet. Det brukes til å skrive farsi. Alfabetet består av 32 bokstaver. 28 av dem er identisk med det arabiske alfabetet.
Det persiske alfabetet, eller modifiseringer av det, brukes også blant annet til å skrive urdu, aserbajdsjansk og usbekisk.
Syv bokstaver (و, ژ, ﺯ, ﺭ, ﺫ, ﺩ, ﺍ) er ikke sammenføyd med etterfølgende bokstav, til forskjell fra de øvrige bokstavene i alfabetet. Disse syv bokstavene har samme utforming alene som først i ordet, og en annen form midt i ordet og sist. For eksempel, med bokstaven ا "alef" i begynnelsen av et ord som اینجا "injā" (her), blir samme form brukt som når "alef" står alene. I et ord som امروز "emruz" (idag), har bokstaven ﺮ "re" samme form som sist i ordet og bokstaven و "vāv" har samme form som alene selv om de står midt i ordet. ﺯ har også form som når den står alene selv om den avslutter ordet.
Diakritiske tegn
Persisk benytter et forenklet sett av arabiske diakritiske tegn: zabar (fatḥah på arabisk), zir (kasrah på arabisk), pesh (ḍammah på arabisk, uttalt zamme på persisk), sukūn, tanwīn nasb (nunasjon), og shadda (konsonantforlengelse). Andre arabiske diakritiske tegn kan bli brukt i arabiske låneord.
Utvidelse fra arabisk
Det persiske alfabetet har fire egne bokstaver i tillegg til det arabiske alfabetet:, , (tsj i Tsjeka), og  (sj).
French Open 2017 – Singel menn
French Open 2017 – Singel menn ble spilt fra 28. mai til 11. juni 2017.
Vikatunnelen (Sandnes)
Vikatunnelen er en 120 meter lang veitunnel på Fylkesvei 4632 i Sandnes kommune i Rogaland. Den har et løp og ble åpnet i 1963.
Arismendy Peguero
Arismendy Peguero (født 7. august 1980) er en dominikansk friidrettsutøver, som konkurrerer i sprintløp. Han representerte Den dominikanske republikk under Sommer-OL 2008, der han ble utslått i de innledende rundene.
Taxi (2011)
Taxi er en norsk thrillerserie som ble sendt på NRK1 i 2011. Serien handlet om advokaten Javar (Adil Khan) som får opplysninger om taxisvindel i Oslo og korrupsjon på høyt nivå i Skatteetaten. Dokumentasjon om disse forhold finnes på en minnepinne som Javar får overlevert av svogeren Ahmad. Javar tipser journalistkjæresten Anne, som også begynner å grave i saken. Det oppdager at det er mektige krefter de utfordrer. Regi var ved Ulrik Imtiaz Rolfsen.
Serien ble kåret til beste TV-drama under Gullruten 2012 og fikk forøvrig også fagprisen for beste foto under samme utdeling.
Premieren ble sett av 513 000, noe som gav en markedsandel på 30 prosent.
Primera División 2007–2008
Primera División 2007-2008 er den 77. sesongen i Primera División.
Sesongen begynte lørdag 25. august og avsluttet søndag 18. mai. Alle ligaene i Europa ble avsluttet tidligere denne sesongen på grunn av EM i fotball i Østerrike og Sveits.
Regjerende ligamester var Real Madrid, og de nyopprykkede lagene var Real Valladolid, UD Almería og Real Murcia. Året før rykket disse lagene ned: Celta de Vigo, Real Sociedad og Gimnàstic de Tarragona.
Denne sesongen vant Real Madrid sin 31. ligatittel, og Dani Güiza fra RCD Mallorca ble toppscorer med 27 ligamål.
Nahr Ibrahim
Nahr Ibrahim (arabisk: نهر ابراهيم), på norsk kalt Abrahamelven eller Adoniselven, er en liten elv i Libanonfjellene i Libanon.
Elven er om lag 23 kilometer lang, og kommer fra Afqagrotten 1 255 moh. Den faller bratt gjennom en rekke fosser og følger et juv gjennom fjellene. Den munner ut i Middelhavet ved landsbyen Nahr Ibrahim, som har tatt sitt navn fra elva (nahr betyr elv på arabisk).
Den gamle byen Byblos lå nær utløpet, og var et sted for dyrkelse av Adonis, gud for kjærlighet, gjenfødelse og skjønnhet i fønikisk mytologi. Han ble ifølge myten drept i nærheten av kilden av et villsvin sendt av Ares, krigsguden (eller av Ares selv forkledd som et villsvin, avhengig av versjonen). Adonis' blod strømmet ut i elva og gjorde elven rødfarget i århundrer, og skapte et teppe med skarlagenfargede smørblomster langs elvens bredder. I virkeligheten blir elven rød hver februar på grunn av volumet av jord som blir vasket ut av fjellene av vinterregnet, noe som gjør at det ser ut som at vannet er fylt med blod.
På grunn av elvens mytologiske forbindelser ble den æret i oldtiden, og dalen inneholder rester av mange templer og helligdommer, blant annet et Astarte-tempel ved kilden. Selv i dag henger lokalbefolkningen ut klær fra syke mennesker i dette ødelagte tempelet, i håp om at elva skal kurere dem.
Åkrehamn/Veavågen
Åkrehamn/Veavågen var et tettsted i Karmøy i Rogaland. Tettstedet hadde 10 540 innbyggere 1. januar 2013. , og besto av de to sammenvokste stedene Åkrehamn og Veavågen som ligger på vestsiden av øya Karmøy. Kommunesenteret Kopervik ligger omtrent åtte kilometer øst for tettstedet.
Fra 2014 regnet SSB igjen Åkrehamn og Vedavågen som to separate tettsteder.
James McNaught
James Rankin McNaught (født 8. juni 1870 i Dumbarton, død 1. mars 1919) var en skotsk fotballspiller. McNaught, som var halvback, gikk til Newton Heath, forløperen til Manchester United, i 1892. McNaught har 140 seriekamper og tolv scoringer for Newton Heath. McNaught forlot klubben sammen med Harry Erentz til fordel for Tottenham Hotspur i en ikke kompensert overgang i 1898.
Jernbane i Georgia
Jernbanen i Georgia drives av det nasjonale, statseide jernbaneselskapet Georgian Railway LLC (georgisk: Sakartwelos Rkinigsa). Georgia ligger godt plassert på den korteste ruten mellom Europa og Sentral-Asia, og er en viktig jernbanearterie som forbinder Svartehavet og Det kaspiske hav. Georgias hovedbane er bygd etter standard russisk sporvidde (1 520 mm), og er fullstendig elektrifisert. Den har en samlet lengde på 1 329,9 km, og består av 1 422 broer, 32 tunneler, 22 stasjoner for passasjertrafikk og 114 stasjoner for godstrafikk.
Historie
Den første jernbanen, som gikk mellom Poti og Kvirila (dagens Zestaponi), ble bygget i 1865 og var i drift fra 1871. Det første passasjertoget kjørte den 10. oktober 1872 fra Poti til Tbilisi sentralstasjon.
Den andre storstilte utbyggingen av jernbanen i Georgia fant sted som følge av rask industrialisering og behovet for bedre distribusjon av landbruksprodukter, inkludert te, sitrus og vin. Dette resulterte i byggingen av sidespor til banene: Natanebi-Ozurgeti (1924), Brotseula-Tsqaltubo (1934), Senaki-Ingiri-Gali (1930), Gali-Otjamtjira-Sukhumi (1938) og Gori-Tskhinvali (1940). Byggingen av Sukhumi-Adler, som gjorde det mulig å forbinde Georgias jernbane med det russiske jernbanenettet, begynte under andre verdenskrig og var i full drift fra 1949.
Den nye strekningen mellom Marabda og Akhalkalaki åpnet 31. desember 1986. For tiden er det planer om å reparere og oppgradere denne banen og forlenge den til å krysse den tyrkiske grensen mot Kars, og dermed gjenopprette en direkte trasé mellom Kars, Baku og Tbilisi. (Mellom 1899 og 1993 var det mulig å reise mellom Kars og Tbilisi via Gyumri (Alexandropol, Leninakan), men denne traséen ble hindret med stengingen av den tyrkisk-armenske grensen.)
Infrastruktur
På grunn av den tøffe topologien i Georgia med kupert terreng, har jernbaneingeniører ofte møtt noen vanskelige utfordringer. I 1890 ble treskinnesporene i Tsipa-tunnelen anlagt, noe som tillot raskere passasje for øst-vest-trafikk. Den 16. august 1932 kjørte det første elektriske toget for første gang i Sovjetunionen, nærmere bestemt i Surami-passet. General Electric Company produserte de første åtte elektriske lokomotivene av klasse S for driften, etterfulgt av ytterligere klasse 21 S-lokomotiver bygget av Kolomna og Dinamo fabrikk mellom 1932 og 1934. I løpet av november 1967 hadde det georgiske jernbanenettet blitt fullstendig elektrifisert, inkludert den smalsporede banen mellom Bordzjomi og Bakuriani.
Etter andre verdenskrig, nærmere bestemt fra 1946, kom sovjetiske hæringeniører med muligheten for å tilknytte de to landenes jernbanenettverk sammen. Georgias jernbane fikk moderne kommunikasjonssystem, automatisering og helautomatiske blokksystemer (Automatic Block Signal, ABS). Denne utviklingen ble fulgt av innføring av radiokommunikasjonssystemer for togførere, konduktører og andre togansatte, og denne prosessen ble fullført først i 1949.
Dagens administrasjon
Etter Sovjetunionens oppløsning tok den georgiske regjeringen kontroll over mange av de viktigste eiendelene i det nye landet, og en aggressiv privatiseringskampanje ble satt i gang. Eiendelene til den georgiske jernbanen ble tatt over av et helt nytt, fullstendig statseid selskap, The Georgian Railway LLC, som drives under offentlig rett av Enterprise Management Agency, som igjen er en del av ministeriet for økonomisk utvikling. Selskapet er ansvarlig for både styringen og vedlikeholdet av jernbaneinfrastruktur, samt all drift av passasjer- og godstjenester. Laget som utgjør ledelsen består av: Forsamlingen av partnere (The Assembly of Partners), representantskapet (Supervisory Board) og styret (Board of Directors).
Ulykker
Etter krigen i Sør-Ossetia 2008 gikk styrker fra Russlands hær inn i Georgia og påførte skade på viktig georgisk infrastruktur. Dette inkluderte en jernbanebro i nærheten av den vestgeorgiske byen Kaspi og utlegging av miner på hovedbanen vest for Gori, noe som førte til at et oljetog avsporet og gikk fullstendig i flammer.